Ζούζα Πόλγκαρ

Η Ζούζα Πόλγκαρ ή Σούζαν Πόλγκαρ (Zsuzsa Polgár, 19 Απριλίου 1969) είναι Ουγγαρέζα-Αμερικανίδα γκρανμαίτρ στο σκάκι. Είναι ολυμπιονίκης και παγκόσμια πρωταθλήτρια γυναικών στο σκάκι, προπονήτρια, συγγραφέας και η επικεφαλής του «Σούζαν Πόλγκαρ Ινστιτούτου Σκακιστικής Αριστείας» (SPICE: Susan Polgar Institute for Chess Excellence) που εδρεύει στο Πανεπιστήμιο του Γουέμπστερ.

 Η Πόλγκαρ γεννήθηκε στις 19 Απριλίου 1969 ως Ζουζάννα Πόλγκαρ (ουγγρικά: Zsuzsanna Polgár) στη Βουδαπέστη της Ουγγαρίας και μεγάλωσε εκεί με την εβραϊκή οικογένειά της. Είναι η μεγαλύτερη από τις περίφημες «Αδελφές Πόλγκαρ» (Ζούζα, Σοφία και Τζούντιθ). Το 1994, η Πόλγκαρ παντρεύτηκε τον σύμβουλο πληροφορικής Γιάκομπ Σούτζμαν και μετακόμισε στη Νέα Υόρκη. Έκαναν μαζί δύο γιούς αλλά αργότερα χώρισαν. Τον Δεκέμβριο του 2006, παντρεύτηκε τον Πολ Τρουόνγκ που ήταν από καιρό διευθυντής των επιχειρήσεών της και φίλος της. Σήμερα ζει στα προάστια του Σεντ Λούις στο Μισσούρι. Τον Ιούλιο του 1984, σε ηλικία 15 ετών, μπήκε στη Λίστα Αξιολόγησης της FIDE και έγινε η κορυφαία σκακίστρια στον κόσμο, παρέμεινε στην πρώτη τριάδα για τα επόμενα 23 χρόνια και εξακολουθεί να κατατάσσεται στη λίστα. Ήταν επίσης η πρώτη γυναίκα στην ιστορία που έσπασε το φράγμα των δύο φύλων, όταν προκρίθηκε στο Παγκόσμιο Πρωτάθλημα Ανδρών το 1986. Το 1992 κέρδισε τα Παγκόσμια Πρωταθλήματα Μπλιτς και Ράπιντ. Ήταν παγκόσμια πρωταθλήτρια Γυναικών στο σκάκι από το 1996 έως το 1999 και η πρώτη γυναίκα που κέρδισε τίτλο γκρανμαίτρ από σκακιστικό τουρνουά. Τον Οκτώβριο του 2005 η Πόλγκαρ είχε βαθμολογία ΕΛΟ 2577, καθιστώντας την τη δεύτερη σε κατάταξη γυναίκα στον κόσμο μετά την αδελφή της Τζούντιθ Πόλγκαρ. Η Πόλγκαρ κέρδισε δέκα Ολυμπιακά μετάλλια (5 χρυσά, 4 ασημένια και 1 χάλκινο) και τέσσερα Παγκόσμια Πρωταθλήματα Γυναικών, ενώ δεν έχει παίξει σε επίσημο αγώνα από το 2006. Το 1997, η Πόλγκαρ ίδρυσε το «Σκακιστικό Κέντρο Πόλγκαρ» στο Φόρεστ Χίλς της Νέας Υόρκης με σκοπό να εκπαιδεύσει τα παιδιά στο σκάκι, αλλά το κέντρο αυτό έκλεισε το 2009 όταν μετακόμισε στο Λάμποκ του Τέξας πιάνοντας εργασία στο Τεχνικό Πανεπιστήμιου του Τέξας. Το 2002 ίδρυσε το «Ίδρυμα Σούζαν Πόλγκαρ» που έκτοτε υπήρξε χορηγός πολλών τουρνουά σκακιού. Το 2007, η Πόλγκαρ ίδυσε στο Τέξας το «Σούζαν Πόλγκαρ Ινστιτούτου Σκακιστικής Αριστείας». Από τον Ιανουάριο του 2009, ήταν η αντιπρόεδρος της Σκακιστικής Επιτροπής Γυναικών για την Διεθνή Σκακιστική Ομοσπονδία. Η Πόλγκαρ σύνεθεσε το πρώτο της σκακιστικό πρόβλημα (βλ. διάγραμμα) σε ηλικία τεσσάρων ετών και θεωρείται η νεότερη συνθέτης ενός δημοσιευμένου σκακιστικού προβλήματος. Η Πόλγκαρ έγραψε αρκετά βιβλία, συχνά σε συνεργασία με τον Πολ Τρουόνγκ, τον διευθυντή των επιχειρήσεών της και αργότερα σύζυγό της: Πόλγκαρ, Ζούζα· Σούτζμαν, Γιάκομπ (1997). Queen of the Kings Game. New York: CompChess. ISBN 9780965705974. OCLC 37567453. Πόλγκαρ, Ζούζα· Τρουόνγκ, Πολ (2003). Teach Yourself Chess in 24 Hours. ISBN 0-02-864408-5. Πόλγκαρ, Ζούζα· Τρουόνγκ, Πολ (2005). A World Champion's Guide to Chess. ISBN 0-8129-3653-1. Πόλγκαρ, Ζούζα· Τρουόνγκ, Πολ (2005). Breaking Through. Everyman Chess. ISBN 1-8574-4381-0. Πόλγκαρ, Ζούζα· Τρουόνγκ, Πολ (2006). Chess Tactics for Champions. ISBN 0-8129-3671-X. Πόλγκαρ, Ζούζα· Γκολντστέιν, Ντάγκλας (2014). Rich As A King: How the Wisdom of Chess Can Make You a Grandmaster of Investing. ISBN 978-1-63047-097-5. Η Πόλγκαρ είναι επίσης δημοσιογράφος στα σκακιστικά θέματα, με στήλες στα Chess Life, Chess Life for Kids, ChessCafe, Chess Horizons, Georgia Chess, Chessville, Empire Chess, School Mates, Europe Echecs, κ.ά., έχει επίσης δημοσιεύσει ένα μπλοκ υπό τον τίτλο Chess Daily News με καθημερινή ενημέρωση ειδήσεων για το σκάκι και προβλημάτων για σκακιστική εξάσκηση. Έχει κυκλοφορήσει και μια σειρά από 14 εκπαιδευτικά DVDs για το σκάκι. Προσωπικές ιστοσελίδεςΕπίσημη ιστοσελίδα Προσωπικό μπλοκ Σκακιστικός όμιλος Ινστιτούτο (SPICE) Σκάκι για την Ειρήνη (2006), με φωτογραφίεςΠροφίλς«Ζούζα Πόλγκαρ». Chessgames. Ανακτήθηκε στις 12 Αυγούστου 2015. «Ζούζα Πόλγκαρ». FIDE. Ανακτήθηκε στις 12 Αυγούστου 2015.